cyanic-selkie/wikianc huggingface dataset:
Jakobiinit
Jakobinismi 1800-luvulla
Viimeiset jakobiinit nähtiin kuningas Ludvig Filipin aikakaudella, mutta ryhmittymä oli enää kalpea haamu entisestään. Viimeisen kuninkaan vapaamielinen ja ainakin näennäisesti demokraattinen hallintotapa – jonka näkyvimmät merkit olivat että hallitsija liikkui kaduilla ilman saattajia, pukeutuneena kuin kuka tahansa varakas mies ja vaati, että häntä puhutellaan nimikkeellä "kansalainen kuningas" ja yksikön kolmannessa persoonassa ("voisiko kansalainen kuningas"), ei ikimaailmassa entisajan epiteetillä "Teidän Majesteettinne" ja monikon toisessa persoonassa eli kuninkaallisessa "Te" -muodossa – vei tosiasiassa puhdin jakobiinien jo ajastaan jääneeltä aatteelta; heidän nimikkeensä oli aivan liian pahasti viattoman veren tahrima, että sen alle hautautui heidän varsinainen sinänsä yhä yleisemmin kannatettu tasavaltalaisuutensa.
Jaguaari
Käyttäytyminen
Jaguaarit elävät yksin vaihtelevalla reviirillä. Koiraat ja naarat kohtaavat vain lisääntymisaikana. Naaraiden 25–40 neliökilometrin laajuiset reviirit voivat mennä osittain päällekkäin, mutta yksilöt välttelevät silti toisiaan. Koiraiden reviirit ovat noin kaksi kertaa suurempia, ja niiden koko vaihtelee riistan saatavuuden mukaan. Ne eivät myöskään mene päällekkäin. Reviirien rajat merkitään raaputusjäljillä, virtsalla tai ulosteella. Jaguaari on aktiivisimmillaan aamun- ja illankoitteessa. Jaguaarit ovat opportunisteja ja syövät monipuolisesti eläinravintoa. Yli 85 lajin on laskettu kuuluvan jaguaarin saaliseläimiin. Saaliseläimet vaihtelevat naudoista pekareihin, matelijoihin ja kaloihin. Eri alueilla sen pääsaaliina ovat eri eläinlajit, esimerkiksi Belizessä vyötiäiset, Costa Ricassa laiskiaiset ja iguaanit ja Paraguayssa hirvieläimet, kaniinit ja pussieläimet. Jaguaari on hyvä kiipeilijä ja uimari, ja se myös syö saaliinsa usein puussa.
Nykyajan kulttuurissa
Jaguaaria käytetään laajasti symbolina nykyajan kulttuurissa. Se on Guyanan kansalliseläin, ja se on kuvattuna maan vaakunassa. Perun Amazonas-läänin vaakunassa on kuvattuna musta jaguaarin siluetti, joka on loikkaamassa kohti metsästäjää. Jaguaari näyttäytyy myös Brasilian rahayksikön Brasilian realin seteleissä.
Endlan luonnonsuojelualue
pienoiskuva|Männikjärven suota Endlan luonnonsuojelualue sijaitsee Keski-Virossa Järvamaan, Länsi-Virumaan ja Jõgevamaan maakuntien alueella. Alueen keskus on Toomalla Jõgevan kunnassa.
Tooman soidensuojelualue perustettiin vuonna 1910, laajempi Endlan luonnonsuojelualue vuonna 1985. Alueen pinta-ala on lähes 7 000 hehtaaria. Alueen päämääränä on tutkia ja suojella Viron keski- ja itäosien erityyppisiä soita ja metsiä sekä alueen järviä, jokia ja lähteitä sekä Pandiveren ylängön eteläreunan karstialueita.
Marc Okrand
Okrand kutsuttiin vuonna 2013 pidetyn mutsun-kieltä käsittelevän kongressin kunniavieraaksi. Kielisäätiön julkaisemat oppikirjat perustuvat Okrandin tutkimuksiin.
Jääkiekko talviolympialaisissa 2014 – naisten kokoonpanot
thumb|right|Kanadan joukkue
thumb|right|Sveitsin joukkue pronssiottelun jälkeen.
Ylä-Ivalojoen valuma-alue
Toisen jakovaiheen alueita ovat seuraavat yhdeksän aluetta tai valuma-aluetta :
Masih Alinejad
Ura
Alinejad syntyi Masoumeh Alinejadina, mutta käyttää etunimeä "Masih", joka on islamin ja kristinuskon Nasaretilaisen Jeesuksen nimi. Alinejad oli poliittisesti aktiivinen nuoresta iästä lähtien ja pidätettiin vuonna 1994 hallitusta vastaan olevien lehtisten tuottamisesta. Alinejad aloitti journalismin uransa vuonna 2001. Lehdet kuten Shargh, Bahar, Vaghaye, Ettefaghiye, Ham-Mihan ja Etemad Melli ovat julkaisseet hänen artikkeleitaan.
Ontologinen arvojärjestys
Olemassaolon arvojärjestys eli ontologinen arvohierarkia tarkoittaa erityisesti keskiaikaista kristillistä ajattelua, jonka mukaan olioiden kesken vallitsee arvojärjestys todellisuudessa. Tällä tarkoitettiin, että luonto, ihminen ja kristinuskon jumala edustavat eri ”olemisen tasoja”, jotka määräytyvät olioiden ”henkisen olemuksen” perusteella. Luonto oli todellisuuden alimmalla tasolla, ja kristinuskon jumala edusti korkeinta ”olemista”. Ihmisen ajateltiin kuuluvan ruumiinsa puolesta luontoon, mutta tämä oli ”sielunsa” kautta yhteydessä ”luojaansa”. Jumalan ja ihmisen välillä oli edelleen lukuisa joukko henkiolentoja eli enkeleitä, jotka myös voitiin asettaa tiettyyn järjestykseen.
Kiinteistötunnus
• 9903 Puisto
• 9909 Vesialue
Ferencváros
Ferencvárosi Torna Club eli Ferencváros on budapestiläinen urheiluseura. Parhaiten se tunnetaan jalkapalloseurana, joka pelaa Unkarin korkeimmalla sarjatasolla OTP Bank Ligassa.
Ferencváros pudotettiin Unkarin toiseksi korkeimmalle sarjatasolle talousvaikeuksien vuoksi vuonna 2006. Aiemmin seura oli pelannut yhtäjaksoisesti maan korkeimmalla sarjatasolla aina pääsarjan perustamisesta eli vuodesta 1901 lähtien. Paluu pääsarjaan onnistui kaudeksi 2009–2010.
Flipsyde
Flipsyde on hip hop- /rock-yhtye Oaklandista, Kaliforniasta. Yhtyeeseen kuuluvat Steve Knight, Dave Lopez, Jinho "Piper" Ferreira, DJ D-Sharp ja Chantelle Paige. Yhtyeen esikoisalbumi We The People julkaistiin vuonna 2005 ja albumilta on julkaistu viisi singleä: Someday (2005), Happy Birthday (2006), Trumpets (Never Be the Same Again) (2006), Angel (2006) ja No More (2006). Kappaleessa Happy Birthday lainattiin samplea venäläisen t.A.T.u.:n kappaleesta Gomenasai.
Polarisaatio
Jos polarisoitumaton valo kokonaisheijastuu kahden optisesti läpinäkyvän väliaineen rajapinnasta, se on edelleenkin polarisoitumatonta. Valo polarisoituu silloin, kun se tulee vinosti väliaineiden rajapintaan, jossa se heijastuu ja mahdollisesti taittuu. Tällöin sekä heijastunut- että taittunut valo ovat osittain polarisoituneet.
Ronnie Hazlehurst
Ronald "Ronnie" Hazlehurst (13. maaliskuuta 1928 – 1. lokakuuta 2007) oli brittiläinen säveltäjä ja kapellimestari, joka aloitti uransa BBC:llä viihdeorkesterissa vuonna 1961.
Daniel Harding
Hardingia ovat opettaneet Simon Rattle ja Claudio Abbado. Hän on toiminut aiemmin ylikapellimestarina muun muassa Trondheimin sinfoniaorkesterissa 1997–2000 ja Deutsche Kammerphilharmonie Bremenissä 1999–2003.
Hardingilla on kaksi lasta entisen vaimonsa, alttoviulisti Béatrice Mutheletin kanssa.
Jaakko II (Englanti)
Lapsuus ja nuoruus
Vuonna 1660 Englannin restauraatiossa Kaarle II palasi valtaistuimelle. Vaikka Jaakko oli hänen kruununperijänsä, käytännössä hänen mahdollisuutensa periä kruunu vaikutti heikolta, sillä Kaarle oli vielä nuori mies, jolla oli mahdollisuus hankkia lapsia. Syyskuussa 1660 Jaakko nai Lady Anne Hyden, joka Kaarlen lordikanslerin, Clarendonin jaarli Edward Hyden tytär.
Valtakausi
Jaakko kohtasi kuitenkin Monmouthin kapinan, jota johti Kaarle II:n avioton poika, Monmouthin herttua James Scott. Monmouthin herttua julisti itsensä kuninkaaksi 20. kesäkuuta 1685, mutta hänet lyötiin myöhemmin Sedgemoorin taistelussa. Scott teloitettiin Lontoon Towerissa pian tämän jälkeen. Kuninkaan tuomarit, erityisesti paroni George Jeffreys "hirttävä tuomari" rankaisi kapinallisia julmasti. Tuomari Jeffreysin 'verikäräjät' herättivät omana aikanaan hyvin vähän vastarintaa  ja ne nähtiin useimpien mielestä oikeana vastauksena aseelliseen kapinaan.
Mainio vallankumous
Vilhelm ja Maria antoivat jälkikäteen hyväksyntänsä laille, jota tavallisesti kutsutaan nimellä Bill of Rights ("perusoikeuksien asiakirja"). Laki vahvisti aikaisemman oikeuksien julistuksen, jolla konventtiparlamentti oli julistanut Jaakon karkumatkan vallasta luopumiseksi ja että Maria ja Vilhem III oli kuningatar ja kuningas.
Xi’an
Nähtävyydet
Muita nähtävyyksiä ovat kaupungin muslimikorttelissa sijaitseva Xi’anin suuri moskeija. Iso- ja Pieni villihanhipagodit ovat yli tuhat vuotta vanhoja torneja, jotka ovat säilyneet monista maanjäristyksistä.
Rodoksen kolossi
Kuvaus
pienoiskuva|Rodoksen kolossi seisoi todennäköisemmin vain yhdellä jalustalla. Rodoksen kolossista tiedetään vain vähän. Edes sen tarkasta sijainnista ei ole varmaa tietoa. Patsas oli luultavasti noin 30 metriä korkea ja tehty suurimmaksi osaksi pronssista. Sillä uskotaan olleen liekkimäinen sädekehä, enkelimäiset kasvonpiirteet ja puoliavoin suu. Kolossin pelkkä koko varmasti herätti hämmästystä ja kunnioitusta. Sen kerrottiin kimaltaneen auringossa.
Xi’an
Talous
Valmet Oy:llä on Xi’anin kaupungissa Valmet Paper Technology (Xi'an) Co. Ltd. -tytäryhtiö.
Kirakkajoen valuma-alue
Toisen jakovaiheen alueita ovat seuraavat neljä aluetta tai valuma-aluetta :
Aguascalientes (kaupunki)
Aguascalientes on samannimisen Meksikon osavaltion pääkaupunki maan länsiosassa. Se on perustettu 1575. Sen nimi tulee espanjan kielen sanoista aguas calientes – kuumat vedet. Alueella on useita kuumia lähteitä, joiden ympärillä on edelleen terveyskylpylöitä. Lähteistä saadaan myös lämmin käyttövesi osassa kaupunkia.
SMS Cöln (1909)
Valmistus
Alus tilattiin Germaniawerftiltä Kielistä ja sen köli laskettin 1908. Alus laskettiin vesille 5. kesäkuuta 1909 ja se otettiin palvelukseen 16. kesäkuuta 1911.
Palvelus
Elokuun alusta 1914 alkaen Cöln oli kontra-amiraali Leberecht Maasin lippulaivana osastossa, jonka tehtävänä oli partioida Helgolandin edustalla. Alus upotettiin Helgolandin taistelussa 28. elokuuta 1914 ylivoimaisen Britannian kuninkaallisen laivaston osaston yllätettyä partioivan osaston. Alukselta pelastui ainoastaan yksi mies.
Särmiö
Yleiset, suorat ja uniformiset särmiöt
Jos yhdistävät tahkot ja sivut eivät ole kohtisuorassa pohjiin nähden, särmiötä sanotaan vinoksi särmiöksi.
Suoran särmiön duaalikappale on bipyramidi.
Katkaistut pyramidit
thumb|150px|Viisikulmainen katkaistu pyramidi Katkaistut pyramidit ovat topologisesti täysin särmiöiden kaltaisia eli niiden kanssa homeomorfisia, mutta niiden sivutahkot ovat puolisuunnikkaita ja pohjat yhdenmuotoisia mutta eri kokoisia monikulmioita.
Veikko Lehtiranta
Lehtiranta aloitti rumpalina 1980 yhtyeessä Uiva Ooppera. Kahta vuotta myöhemmin hän korvasi Yön Tapio Wallinin ja siirtyi rumpaliksi hänen paikalleen. Samana vuonna Yö voitti Rockin Suomen mestaruuskilpailuiden Porin karsinnan. Heinäkuussa 1990 Lehtiranta erotettiin Yöstä yhdessä Juha Mielosen ja Juha Rauängin kanssa.
Uukuniemeläisyys
Historia
Helena Konttisen kuoltua 1916 uukuniemeläisyydestä tuli joukkoliike. Tähän vaikutti erityisesti Olli Hälvän serkku Juho Hälvä, jolla oli erityiset julistajanlahjat. Lisäksi orpokodin valmistuminen oli antanut liikkeelle eräänlaisen tukikohdan. Sen yhteyteen rakennettiin rukoushuone ja siellä alettiin pitää pian perinteeksi muodostuvia 'orpokodin juhlia'. Tässä yhteydessä lähti liikkeelle useita julistajia ja seuratoiminta laajeni. Juho Hälvä oli kuitenkin liikkeen piirissä vain muutaman vuoden, ja 1920-luvun alussa liikkeen kasvu hidastui, ollen jatkossa hyvin tasaista.
Charles de Lacretelle
thumb|upright|Charles de Lacretelle Jean Charles Dominique de Lacretelle eli Lacretelle nuorempi (3. syyskuuta 1766 Metz – 26. maaliskuuta 1855 Mâcon) oli ranskalainen asianajaja, lehtimies ja historioitsija. Hän oli ensimmäisiä Ranskan vallankumouksen historian tutkijoita.
Lacratelle aloitti uransa vuonna 1789 raportoimalla kansalliskokouksessa käytyjä keskusteluja Journal des Débats -nimisessä lehdessä, jota oli ruvettu julkaisemaan hyvin pian säätykokouksen koollekutsumisen jälkeen, ensin viikoittain ja sitten päivittäin. Rojalistisympatioista syytettynä Lacretelle nuorempi oli vangittuna 1797–1799. Toimittuaan Mâconin paikallisen akatemian puheenjohtajana hänet valittiin Ranskan akatemiaan (l’Académie française) vuonna 1811, ja vuodesta 1812 hän toimi Sorbonnen yliopistossa historian professorina.
Lacretelle toimi vallankumouksen alkuaikoina sanomalehtimiehenä. Hän oli vangittuna 1797–1799; historian professorina Pariisissa 1809–1848, sensorina 1810–1827 ja vuodesta 1811 Ranskan akatemiaan jäsen. Hänen teoksiaan ovat Précis de l’histoire de la révolution française (1801–1806), Histoire de France au XVIII:e siècle (1808). Myös hänen vanhempi veljensä, Lacretelle vanhemmaksi kutsuttu Pierre Louis de Lacretelle, oli Ranskan akatemian jäsen.
SMS Mainz (1909)
Palvelus
Elokuun alusta 1914 alkaen Mainz kuului kontra-amiraali Leberecht Maasin johtamaan osastoon, jonka tehtävänä oli partioida Helgolandin edustalla. Alus upotettiin Helgolandin taistelussa 28. elokuuta 1914 ylivoimaisen Britannian kuninkaallisen laivaston osaston yllätettyä partioivan osaston. Britit pelastivat merestä 348 miestä ennen aluksen uppoamista. Aluksella sai surmansa 89 miestä mukaan lukien aluksen päällikkö.
Tulisuu
Tulisuu (Thorichthys meeki) on näyttävä kirjoahven, joka on suosittu akvaariokalana.
Jonas Flodager Rasmussen
Jonas Flodager Rasmussen (s. 28. marraskuuta 1985 Viborg, Tanska), tunnetaan paremmin nimellä Rasmussen, on tanskalainen laulaja ja lauluntekijä. Hän edusti Tanskaa kappaleella "Higher Ground" vuoden 2018 Eurovision laulukilpailussa.
Ura
Rasmussen on Hair Metal Heröes -nimisen coverbändin päälaulaja ja keulamies. He laulavat coverversioita muun muassa Elton Johnin ABBA:n sekä Rugsted & Kreutzfeldtin kappaleista. Hän on myös työskennellyt lavanäyttelijänä, näytellen musikaaleissa West Side Story, Rent sekä Les Misérables Aarhusissa ja Holstebrossa. Tammikuussa 2018 vahvistettiin, että Rasmussen kilpailisi Dansk Melodi Grand Prix 2018 -kilpailussa (Kilpailu, jossa valitaan Tanskan euroviisuedustaja ja -kappale) kappaleella "Higher Ground". Kappale julkaistiin 5. helmikuuta 2018. Rasmussen voitti kilpailun 10. helmikuuta ja edusti näin Tanskaa vuoden 2018 Euroviisuissa.
Nikolai Habibulin
Nikolai Ivanovitš Habibulin (, s. 13. tammikuuta 1973 Sverdlovsk, Venäjän SFNT, Neuvostoliitto) on venäläinen uransa lopettanut jääkiekkomaalivahti. Kansallisuudeltaan hän on tataari.
Ura
Habibulin sai NHL-varauksen, kun Winnipeg Jets varasi hänet numerolla 204 varaustilaisuuden 1992 yhdeksännellä kierroksella, ja hän on pelannut Pohjois-Amerikan jääkiekkoliigoissa vuodesta 1994 lähtien, kolmen TsSKA Moskovassa vietetyn kauden jälkeen. Työsulun lyhentämällä NHL-kaudella hän pelasi 26 ottelua Jetsissä, jakaen joukkueen torjuntavastuun Tim Cheveldaen kanssa, ja kaudesta  alkaen hän toimi neljän kauden ajan Winnipeg Jetsin/Phoenix Coyotesin (Jets siirtyi vuonna 1996 Arizonaan) ykkösmaalivahtina. Runkosarjakaudella, jolla hän pelasi 63 ottelua, hän voitti enemmän otteluita kuin millään muulla kaudella, 32, ja saavutti NHL-runkosarjauransa parhaan päästettyjen maalien keskiarvon, 2,13, ja torjuntaprosentin, 92,3. NHL:n pudotuspeleissä Habibulin pelasi Winnipegin- ja Phoenixin-vuosinaan neljästi.
Habibulin on voittanut kaksi olympiamitalia, kultaa Itsenäisten valtioiden yhteisön joukkueessa Albertvillessä 1992 ja pronssia Venäjän joukkueessa Salt Lake Cityssä 2002. Hän sai vuoden 1992 olympialaisten kultamitalinsa vasta kymmenen vuotta myöhemmin, koska joukkueen silloinen valmentaja Viktor Tihonov sai epäoikeutetusti Habibulinin mitalin Albertvillessa. Kansainvälinen jääkiekkoliitto korjasi virheen vuoden 2002 Salt Lake Cityn talviolympialaisten yhteydessä.
Indigo Girls
thumb|250px|Indigo Girls Park West -klubilla Chicagossa 18.9.2005.
Indigo Girls on yhdysvaltalainen folk rock -duo, jonka muusikot ovat Amy Ray ja Emily Saliers.
Kirjoitusjärjestelmä
Kirjoitusjärjestelmiä luokitellaan ensi sijassa sen perusteella, mitä puhutun tai viitotun kielen perusyksikköä kirjoituksen kukin perusyksikkö (glyyfi) vastaa: muotoa (puheääni, viittoma) vai merkitystä.
Malik Rose
Rose aloitti NBA-uransa vuonna 1996 ja pelasi ammattilaisena 13 kautta. Hänen joukkueitaan olivat Charlotte Hornets (1996–1997), San Antonio Spurs (1997–2005), New York Knicks (2005–2009) ja Oklahoma City Thunder (2009). Hän oli voittamassa NBA-mestaruutta kausina 1998–1999 ja 2002–2003.
Historiallinen miekkailu
Historiallinen miekkailu viittaa historiallisiin lähteisiin perustuviin, eurooppalaisperäisiin kamppailutaitoihin, joissa käytetään miekkaa aseena. Kamppailutaitoja käsitteleviä dokumentteja on säilynyt aina 1300-luvun alusta nykypäivään saakka, ja historiallinen miekkailu kattaa 1900-luvun alkuun asti, ilman elävää perinnettä olevien tyylisuuntien harjoittelun.
Historiallinen miekkailu Suomessa
Eurooppalaisen historiallisen miekkailun saksalainen tyylin toi Turkuun Warusseppäin kilta vuonna 1997. Vuonna 2001 englantilainen Guy Windsor perusti Helsinkiin historiallisen miekkailun koulun The School of European Swordmanshipin, jossa hän aloitti italialaisen pitkämiekan täysipäiväisen opettamisen. The School of European Sworsmanship on sittemmin laajentunut useille paikkakunnille, muun muassa Jyväskylään ja Ouluun.
Buwaydah
Buwaydah on kylä Syyriassa, joka sijaitsee Surassa Haman alueella. Syyrian tilastokeskuksen mukaan (CBS), vuonna 2004 Buwaydahin väestö oli 486.
Reichswehr
Perustaminen
30. syyskuuta armeija uudelleenjärjesteltiin Übergangsheeriksi (”väliaikainen armeija”). Joukkojen määrä laskettiin 20 prikaatiin. Maavoimissa palveli noin 400 000 miestä, mikä väheni edelleen toukokuuhun 1920 mennessä puoleen. Samalla organisaatio muutettiin käsittämään seitsemän jalkaväki ja kolme ratsuväkidivisioonaa. Prikaatit korvattiin rykmenteillä 1. lokakuuta ja miesmäärä laski rauhansopimuksen mukaiseen 100 000:een. Tämä vaihe kesti 1. tammikuuta 1921 asti, jolloin Reichswehr perustettiin virallisesti.
Härmärock
Härmärock oli Yleisradion rinnakkaisohjelmassa maanantai-iltapäivisin lähetetty rock-ohjelma 1970-luvun lopulla ja myöhemmin 1980-luvulla osa Rockradion ohjelmatarjontaa. Ohjelmassa soitettiin vain suomalaista rockmusiikkia. Usein uudet single-levyt kuultiin juuri Härmärockissa. Ohjelma kesti 40 minuuttia, ellei urheilulähetys vienyt ohjelma-aikaa kokonaan tai osittain. Samalla nimellä esitettiin pitkälle 1980-luvun puolelle vuosittain Härmärock-konsertteja, jotka radioitiin suorina lähetyksinä. Konserttiesityksiä on nykyään nähtävillä ja kuultavissa Ylen Elävässä arkistossa.
Sekaemissio
Sekaemissio voitiin toteuttaa esimerkiksi siten, että neljällä maksullisella osakkeella sai merkitsijä myös yhden ilmaisen osakkeen.
Pekka Sivonen
Hän on laajentanut yritystoimintaansa vuonna 2005 matkailualalle perustamalla BlueWhite Resorts Oy:n, joka on ostanut yrityksiä muun muassa Tervosta, Nilsiästä, Kuopiosta, Puumalasta ja Lieksasta.
Ruta Vintule
Ruta Vintule (s. 6. tammikuuta 1944 Riika) on latvialainen säveltäjä. Hän opiskeli pianonsoittoa sekä säveltämistä ja valmistui Jānis Ivanovsin sävellysluokalta vuonna 1967. Hän on työskennellyt muun muassa naiskuoro Dzintarsin ja Latvian akateemisen valtionkuoron säestäjänä. Säveltäjänä Vintule on keskittynyt kamariteosten ja kuoromusiikin luomiseen. Merkittävissä määrin hän on säveltänyt seka- ja naiskuoroille. Hänen teoksilleen luonteenomaista on lyyrinen ilmaisu, romanttisuus ja impressionistisiin perinteisiin juurensa juontava musiikillinen kieli.
Kaamasjoen valuma-alue
Kaamasjoen valuma-alue (vesistöaluetunnus 71.9) on Paatsjoen vesistössä sijaitseva ensimmäisen jakovaiheen valuma-alue, jonka pinta-ala on 1 757,27 neliökilometriä. Alueen järvisyys on 4,07 %. Vesistön valuma-alueen alarajana on Kamanen.
Toisen jakovaiheen alueita ovat seuraavat yhdeksän aluetta tai valuma-aluetta :
Mseibin
Mseibin on kylä Syyriassa, joka sijaitsee Ariha Nahiyahissa Arihan alueella, Idlibissä. Syyrian Tilastokeskuksen (CBS) mukaan Mseibin väestö oli vuoden 2004 väestönlaskennassa 2021.
Kyle Gallner
Ura
Gallner on esiintynyt useissa elokuvissa, mutta hänen uransa valkokankaalla huomioitiin vasta vuonna 2009, kun Gallner esitti pääosaa tositapahtumiin pohjautuvassa kauhuelokuvassa The Haunting in Connecticut. Elokuvan ohjaaja Peter Cornwell on kommentoinut Gallneria vapaasti käännettynä seuraavasti:
Robert A. Carter
Robert A. Carter on yhdysvaltalainen kirjailija. Hän on kotoisin keskilännestä ja asuu Richmondissa Virginiassa. Hänen tuotantonsa on monipuolista ja sitä on julkaistu laajalti maailmalla. Carter on kirjoittanut sekä fiktiivisistä aiheista että tositapahtumista, ja hän on erityisesti perehtynyt Lännen valloituksen historiaan.
Briljantti
Briljanttileikatun timantin arviopaino halkaisijan perusteella
thumb|center|450px|Briljanttimuotoon leikattuja [[zirkoni|zirkoneja.]]
Osoite
Osoitenumerot
Sen sijaan esimerkiksi Suomen haja-asutus­alueilla nykyisin noudatetun käytännön mukaan osoite­numero osoittaa likipitäen etäisyyden tien alku­kohdasta kymmeninä (10-jako­järjestelmä) tai satoina (100-jako­järjestelmä), esi­merkiksi osoite­numerot 100 ja 101 (tai 10 ja 11) ovat noin kilo­metrin sekä 200 ja 201 (tai 20 ja 21) kahden kilo­metrin päässä tien alku­kohdasta. Tällöinkin tien toisella puolella osoitenumerot ovat parittomia, toisella puolella parillisia, mutta numerointi ei ole juokseva vaan useimmat välissä olevat numerot eivät ole käytössä. Osoitenumeron samoin kuin tien nimen vahvistaa kunta. Haja-asutusalueilla osoitenumerot otettiin käyttöön vasta 1990-luvulla.
HMS Munin
HMS Munin on ollut neljän Ruotsin laivaston aluksen nimenä.
Jeremy Ratchford
pienoiskuva|Jeremy Ratchford vuonna 2011. Jeremy Ratchford (s. 6. elokuuta 1965) on kanadalainen näyttelijä. Hän on esittänyt vuodesta 2003 Nick Veraa televisiosarjassa Todistettavasti syyllinen. Hänellä oli myös pieni rooli elokuvassa Armoton. Ratchford on ollut ehdolla Gemini-palkinnon saajaksi kolmesti vuosina 1996, 2001 ja 2003.
HMS Munin (1911)
Valmistus
Alus tilattiin Kockums Mekaniska Verkstads AB:lta Malmöstä. Alus laskettiin vesille 5. joulukuuta 1911 ja liitettiin laivastoon 10. tammikuuta 1913.
Pohnpeinluri
Lisääntyminen
Laji on ilmeisesti yksiavioinen. Pesintä tunnetaan puutteellisesti. Pesä sijaitsee kolossa joko kookospalmun latvassa tai jonkin muun suuren puun onkalossa. Naaras munii vain yhden munan.
Juha Rauäng
Rauäng oli 1980 perustamassa Olli Lindholmin kanssa punk-yhtye Appendixia. Ennen Appendixin ensimmäistä julkaistua levyä Ei raha oo mun valuuttaa Lindholm ja Rauäng erosivat yhtyeestä ja perustivat Yön, josta he tulivat tunnetuiksi.
1900-luvun taidemusiikki
Myöhäisromantiikka
1900-luvun alussa heräsi yhteiskunnassa yleinen kiinnostus mystiikkaan, ja muun muassa Sigmund Freud tutki ihmisen psyykeä. Nämä virtaukset näkyivät myös musiikissa. Arnold Schönberg, joka myöhemmin siirtyi atonaalisuuteen ja keksi kaksitoistasäveljärjestelmän, sävelsi kaksi metafyysisyyden kyllästämää sinfonista runoa, Verklärte Nacht (1899) sekä Pelléas et Mélisande. Näissä metafysiikka ja pitkälle kehittynyt kromatiikka luovat teokselle uudenlaisen rakenteen ja antavat aavistuksen tulevasta. Mahlerille puolestaan hyvin keskeinen teema oli kuolema ja ihmisen kuolevaisuus sekä suhtautuminen niihin.
Bartók ja Ives, kansalliset modernistit
Unkarilainen pianisti-säveltäjä Béla Bartók käytti huomattavan ajan elämästään kansanmusiikin keräämiseen Keski- ja Itä-Euroopan maissa sekä myös Pohjois-Afrikassa ja Turkissa. Bartókista tuli suuri kansallinen säveltäjä, mutta ei kuitenkaan nationalisti: hänen ihanteenaan oli kansojen veljeys. Bartókin omassa persoonallisessa tyylissä yhdistyvät edellisten vuosisatojen taidemusiikin perintö, Debussyltä, Schönbergiltä ja Stravinskilta saadut modernit vaikutteet sekä Unkarin, Romanian, Slovakian ja Bulgarian talonpoikaismusiikki. Bartókille kansanmusiikkivaikutteet merkitsivät irtiottoa taidemusiikin perinteistä, sillä hänen keräämässään kansanmusiikissa käytettiin runsaasti kirkkosävellajeja, vapaampia rytmejä ja tahtilajin vaihdoksia. Klassisesta perinteestä hän säilytti vahvan kontrapunktin ja perinteiset muotorakenteet. Bartókin ensimmäisen kauden merkittäviä teoksia ovat muun muassa ooppera Herttua Siniparran linna (1911) ja perkussiivinen pianoteos Allegro barbaro (1911). Ensimmäisen maailmansodan jälkeen hän sävelsi kaikkein dissonanttisimmat kappaleensa, muun muassa baletin Ihmeellinen mandariini (1919) sekä 3. ja 4. jousikvarteton (1927 ja 1928). Bartókin myöhäiset teokset, muun muassa Musiikkia jousille, lyömäsoittimille ja celestalle (1936) ja Konsertto orkesterille (1943), ovat sävelkieleltään tonaalisempia.
Saksa
Natsien valtaannousun jälkeen vuonna 1933 Saksan kulttuurielämää sääteli Joseph Goebbelsin johtama kulttuurikamari (Reichskulturkammer), joka tuomitsi kaiken dissonanttisen, atonaalisen, jazzvaikutteisen, juutalaisen ja vasemmistolaisen musiikin, eli käytännössä lähes kaiken uuden musiikin. Natsien kiinnostus kohdistui edellisvuosisatojen suuriin saksalaissäveltäjiin, joilla haluttiin pönkittää kuvaa saksalaisista ylivertaisena kansana; erityisesti Wagner sopi tähän erinomaisesti antisemitisten kirjoitustensa vuoksi. Saksaan jääneistä säveltäjistä merkittävä oli natsismia vastustanut Karl Amadeus Hartmann, joka auttoi ihmisiä pakenemaan maasta, vältteli Gestapoa ja lähetti teoksiaan ulkomaille kantaesitettäväksi. Hänen merkittävimpiä teoksiaan ovat suurelta osin sodan jälkeen syntyneet kahdeksan sinfoniaa. Natsien hyväksymistä säveltäjistä tunnetaan Carl Orff lähinnä suositun kantaatin Carmina Burana (1936) ansiosta.
Neuvostoliitto
Neuvostoliitossa valtion kontrolli ulottui alusta lähtien muiden elämän alojen tavoin myös taiteeseen ja musiikkiin, ja monia musiikillisia instituutioita kansallistettiin. Leninin mukaan taiteen oli yhdistettävä "massojen tunteet, ajatukset ja tahdot". 1920-luvulla oli erilaisia näkemyksiä siitä, millaista neuvostokansalle sävelletty musiikki voisi olla: eri näkökantoja edustivat musiikin uusimmista kansainvälisistä virtauksista kiinnostunut Nykymusiikin yhdistys sekä Venäjän työväenmuusikoiden yhdistys, joka kannatti helposti lähestyttävää musiikkia ja sosialistisiin teksteihin sävellettyjä yhteislauluja. Nykymusiikin yhdistyksessä oli kiinnostusta musiikin uusiin esteettisiin näkökulmiin; merkittävimpiin jäseniin kuuluivat muun muassa kaksitoistasäveljärjestelmää käyttänyt Nikolai Roslavets ja futuristinen Aleksandr Mosolov. Myöhemmin kuuluisimmaksi jäsenistä nousi kuitenkin Dmitri Šostakovitš, jonka 1920-luvun sävellyksissä kuuluvat lännessä sävelletyn uusklassisen musiikin vaikutteet. Yksi Šostakovitšin esikuvista oli tuolloin Pariisissa vaikuttanut venäläissäveltäjä Sergei Prokofjev.
Yhdysvallat
Edellisinä vuosisatoina Yhdysvalloista oli noussut esille vielä varsin vähän kansainvälisesti huomattavia säveltäjiä. 1900-luvulla tilanne oli kuitenkin aivan toinen. 1900-luvun yhdysvaltalaisessa taidemusiikissa voidaan erottaa kaksi päälinjaa: perinteet ja kokeellisuus. Perinteitä noudattavien säveltäjien tyylisuunta oli enimmäkseen Euroopassa opittu uusklassismi, ja he tunsivat perin pohjin Stravinskyn, Schönbergin ja Bartókin luomat uudet keinovarat. Kokeellisten säveltäjien yksilölliset sävelkielet poikkesivat selvästi Euroopan virtauksista. Toisin kuin eurooppalaiset modernistit, he yksinkertaisesti hylkäsivät tradition eivätkä ryhtyneet kehittämään sitä. Heille Charles Ivesin eklektismi ja individualismi edusti todellista amerikkalaisuutta musiikissa. Kokeellisten suuntausten syntymisellä juuri Yhdysvalloissa on nähty olevan yhteyksiä yleiseen epäsovinnaisuuden suvaitsemiseen amerikkalaisessa yhteiskunnassa.
Harry Kahra
Shakkiura
Lähishakissa Harry Kahra edusti 1950-luvulla aluksi Suomalaista Shakkikerhoa (SSK). Myöhemmin hän siirtyi shakkikerho Gambiitin (G) jäseneksi. Hän osallistui 1954 Suomen Shakkiliiton (SSL) mestaruusturnaukseen. Kilpailun järjesti Helsingin Yleinen Shakkiseura (HYS) ja se pelattiin huhtikuussa 1954 Helsingin yliopiston Viipurilaisen osakunnan tiloissa. SSL:n mestaruuden voitti Helsingin Shakkimiehiä (HSM) edustanut Olavi Katajisto tuloksella 8,5/9. Pääryhmän alapuolella pelattiin I luokan turnaus kolmessa 12 pelaajan ryhmässä. A-ryhmän voitti Bertel Lönnblad 9/11, B-ryhmän Harry Kahra 8,5/11 ja C-ryhmän Nils Wikberg 8,5 pisteellä. Ryhmävoittajat pelasivat jatko-ottelun shakkimestarin tittelistä. Ottelun voitti Kahra (2,5/4), Lönnblad 2 p. ja Wikberg 1,5 pistettä. Näin shakkimestarin arvon sai Kahra. Hän oli järjestyksessä 50. pelaaja, joka Suomessa on saanut kansallisen shakkimestarin arvonimen.
Vuonna 1955 Kahra sai suomenmestaruusturnauksessa pronssimitalin. Mestaruuden voitti Aatos Fred ja hopeaa sai Matti Rantanen. Kilpailu oli hyvin tiukka. Siihen osallistui kahdessa ryhmässä yhteensä 21 shakkimestaria. Molemmista ryhmistä kaksi parasta pelaajaa pääsi jatko-otteluihin. A-ryhmästä jatkoon pääsivät Matti Rantanen ja Kahra, B-ryhmästä Aatos Fred ja Esmo Ridala. Jatko-ottelut pelattiin kaksikierroksisena eli kukin pelaaja kohtasi toisensa sekä valkeilla että mustilla nappuloilla. Ensimmäisen jatko-ottelun tulokset olivat: Fred, Kahra ja Rantanen 3,5/6 ja Ridala 1,5 pistettä. Ratkaisu siirtyi siis toiseen jatko-otteluun, joka päättyi edelleen ratkaisuttomana: Fred ja Rantanen 2,5/4 ja Kahra 1 piste. Kahra sai siis pronssia. Lopullisesti mestaruus ratkesi lopullisesti vasta syyskuussa 1955, kun Aatos Fred löi Matti Rantasen kolmannessa jatko-ottelussa pistein 1,5-0,5.
Kirjeshakki
1980-luvulla Kahra asui Järvenpäässä. Hän kuoli 17. marraskuuta 1988. New in Chess-lehden tietokannan mukaan hän kuoli vasta 21. marraskuuta 1988.
Jānis Ivanovs
Jānis Ivanovs (9. lokakuuta 1906 Preiļi – 27. maaliskuuta 1983 Riika) oli latvialainen säveltäjä. Hän sävelsi 21 sinfoniaa, lukuisia konserttoja ja sinfonisia runoelmia. Hän on jäänyt historiaan huomattavimpana 1950-luvun jälkipuoliskon latvialaisena sinfonisena säveltäjänä.
Ernie Ashworth
Ashworth syntyi Huntsvillessä, Alabamassa, ja aloitti uransa paikallisella radioasemalla. Hän muutti vuonna 1949 Nashvilleen, ja hänen laulujaan levyttivät vuosina 1949–1955 muiden muassa Jimmy Dickens, Carl Smith, Johnny Horton ja Paul Anka.
Ashworthista tuli vuonna 1989 radioaseman omistaja. Hänelle myönnettiin vuonna 1992 paikka Alabama Music Hall of Famessa. Hän saavutti menestystä pitkälti yli 70 vuoden ikään saakka.
Higher Ground (Rasmussenin kappale)
Kappale kilpaili Euroviisujen toisessa semifinaalissa, jossa se sijoittui viidenneksi ja selviytyi finaaliin. Finaalissa kappale sijoittui 26. maan joukosta sijalle 9. 226 pisteellä. thumb|left|250px|Rasmussen esittämässä kappalettaan Euroviisujen harjoituksissa.
Murheesta nousee Elektra
Murheesta nousee Elektra jakaantuu Oresteian tavoin kolmeen näytelmään, joita ei yleensä tuoda näyttämölle erillisinä vaan aina osana trilogiaa. Jokaisessa osassa on neljä tai viisi näytöstä, ja kokonaisteoksen valtavan pituuden takia sitä esitetään melko harvoin ja silloinkin lyhennettynä.
Teoksen alkuperäisnimi Mourning Becomes Electra on kaksimerkityksinen sanaleikki. Suomentajanakin ansioitunut Jukka Kemppinen kääntäisi nimen sanatarkasti joko ”Suru pukee Elektraa” tai sitten ”Surusta syntyy Elektra”. Paitsi nimellä Murheesta nousee Elektra on teos suomennettu myös nimellä Elektran on murhe (mm. Ylen radiokuunnelma 1957 ) ja Suru pukee Elektraa (Leena Tamminen vuonna 1989). .
Nils Wikberg (shakinpelaaja)
Shakillinen ura
Parhaimman tuloksensa Wikberg saavutti, kun hän jakoi 1968 Erkki Havansin kanssa voittoa Suomen Shakkiliiton mestaruusturnauksessa. Havansilla oli kuitenkin parempi vertailu ja hän voitti mestaruuden.
Boeing B-17 Flying Fortress
pienoiskuva|Kuuluisan [[Memphis Bellen miehistö 7. kesäkuuta 1943.]] Boeing B-17 Flying Fortress oli ensimmäinen sarjatuotettu nelimoottorinen raskas pommikone. Sitä käytettiin pääasiassa Yhdysvaltain armeijan ilmajoukkojen USAAF:n suorittamiin Saksan teollisuuskohteiden päiväpommituksiin toisessa maailmansodassa. B-17 osoittautui yhdeksi toisen maailmansodan parhaista lentokoneista, vaikka ensimmäiset mallit ilmestyivät jo 1930-luvulla. Sitä valmistettiin muun muassa General Motorsin tehtailla henkilöautotuotannon loputtua 1942.
Jonas Gardell
Tammikuussa 2023 Levengood ja Gardell ilmoittivat muuttavansa erilleen. He kertoivat, ettei heillä ole enää rakkaussuhdetta, mutta että he aikovat pysyä ystävinä eivätkä aio purkaa avioliittoaan.
Gisaengit
Toiminta
Gisaengit saatettiin jakaa kolmeen erilliseen luokkaan. Ensimmäisen luokan gisaengit viihdyttivät hovissa kuninkaan läsnä ollessa ja toimivat korkea-arvoisten vieraiden, kuten esimerkiksi Kiinasta saapuvien lähettiläiden, kanssa. Toisen luokan gisaengit viihdyttivät hieman alempiarvoisia ministereitä ja muita virkamiehiä ja kolmanteen alimpaan luokkaan kuuluneet tavallisia kansalaisia. Kolmannen luokan gisaengien toiminta ei juuri poikennut tavallisista prostituoiduista, mutta heilläkin oli koulutusta esimerkiksi kiinalaisessa lääketieteessä, runoudessa, kirjoittamisessa ja käytöstavoissa. Korealaisessa yhteiskunnassa miehet eivät saaneet olla tekemisissä naisten kanssa, joten gisaengit toimivat usein myös heidän välskäreinään.
Leppävirran reitti
Leppävirran reitti on läntisempi niistä kahdesta vesireitistä, joiden kautta Kallaveden reitti laskee Haukiveteen. Se kuuluu Vuoksen vesistöön ja kulkee Soisalon saaren länsipuolitse Leppävirran kautta Varkauteen. Reitin vedet purkautuvat Haukiveden Siitinselälle Varkauden Huruskosken ja Ämmäkosken läpi. Näistä ensimmäisessä sijaitsee Stora-Enson omistama vesivoimalaitos.
Omar Sivori
Sivori edusti urallaan seuratasolla Argentiinassa River Platea sekä Italiassa Juventusta ja Napolia. Hän saavutti River Platen riveissä kaksi Argentiinan mestaruutta sekä Juventuksen riveissä kolme Italian mestaruutta ja kaksi Italian Cupin voittoa.
Bluegrass (alue)
Nykyisin noin puolet Kentuckyn asukkaista asuu bluegrass-alueella. Sen suurimpia kaupunkeja ovat Louisville ja Lexington.
Kouvolan taitoluistelu
Seura järjestää tasokasta taitoluisteluvalmennusta kaikille, lapsesta aikuiseen, luistelukoulujen, harraste-, kehitys- sekä kilparyhmien muodossa.
HMS Duchess (D154)
Australian laivasto
Malesian aluevesillä alus oli Indonesian ja Malesian välisen sodan aikana vuosina 1965–1966. Alus jatkoi palvelustaan neljän vuoden laina-ajan jälkeen. Australian hallitus lunasti 1972 aluksen.
Jalokivi
Kiilto
Valon heijastuminen ja säteily kiven pinnasta ja välittömästi pinnan alta synnyttää kiillon. Kiiltoon vaikuttavat taitekerroin, absorptio, läpinäkyvyys, pinnan ominaisuudet ja väri. Kiilto on jalokiven tärkeä ominaisuus ja sen mukaan valitaan hiontatyyppi tai työstötapa. Kiiltoa on seuraavanlaista :
Lohkeavuus
Mineraalien taipumusta haljeta mekaanisesta vaikutuksesta säännönmukaisesti tiettyihin suuntiin nimitetään lohkeavuudeksi. Rapautumisen eteneminen lisää jaollisuutta (esim. korundi). Lohkeavuus on kullekin mineraalille yksilöllinen ominaisuus ja riippuu paljolti kiven sisäisestä rakenteesta. Lohkeavuutta on kuutta eri astetta, nimittäin erittäin etevä, etevä, hyvä, selvä, epäselvä, puuttuu lohkeavuus.
Esiintyminen
Jalokiviä löytyy kaikenlaisista kivilajeista, mutta suurimmat rikastumat ovat sedimenteissä, joista saadaan lähes 50 prosenttia maailman tuotannosta. Lisäksi jalokiviä saadaan pegmantiiteista (15 %), rapautumisvyöhykkeistä (7 %), vulkaniiteista, syvämagmakivistä sekä metamorfisista ja metasomaattisista kivistä. Alkuaikoina jalokivet kerättiin irtokivistä maan pinnalta, mutta nykyisin niitä louhitaan maan alta.
Kaupan ja hionnan keskukset
Jalokivikaupan suurimpia keskuksia ovat Lontoo, Pariisi ja New York. Hiontapaikoista merkittävimmät ovat perinteisesti olleet Amsterdam, Antwerpen ja Lontoo.
Supermarsu
Supermarsu on vuonna 2018 ensi-iltansa saanut suomalainen lastenelokuva, jonka on ohjannut Joona Tena. Elokuva perustuu Paula Norosen lastenkirjoihin. Elokuvassa hyödynnetään tietokoneella tehtyjä erikoistehosteita, sillä päähenkilö Emilia Laitinen-Nieminen (Ella Jäppinen) muuttuu välillä lentäväksi supermarsuksi.
Nuorten sävellahja
Parodiaa
Radion huumoriohjelmassa Alivaltiosihteeri on esitetty Entisten nuorten sävellahjasta parodia "Entisten presidenttien sävellahja", johon entiset presidentit saivat soittaa. Soittajina sketsissä olivat entiset presidentit Martti Ahtisaari ja Mauno Koivisto, joista Koivisto toivoi Porilaisten marssia venäjäksi laulettuna.
Midlands
thumb|230px|Englannin kartta; Midlandsin alue vihreällä. Midlands on alue keskisessä Englannissa. Se ulottuu itä-länsi-suunnassa koko saaren poikki. Midlandsiin katsotaan yleensä kuuluvan Derbyshiren, Herefordshiren, Leicestershiren, Lincolnshiren, Northamptonshiren, Nottinghamshiren, Rutlandin, Shropshiren, Staffordshiren, Warwickshiren, Länsi-Midlandsin ja Worcestershiren kreivikunnat. Midlands jaetaan usein Länsi- ja Itä-Midlandsiin. Midlandsin merkittävimpiä ja suurimpia kaupunkeja ovat lännen Birmingham, Wolverhampton ja Coventry sekä idän Leicester, Nottingham ja Derby.
Descom
1990-luku
Descom perustettiin vuonna 1997 neljän opiskelijan kesätyöhankkeeksi. Timo Aarnio, Jani Nurminen, Antti Paksuniemi ja Kivikari Freyberg opiskelivat tietojärjestelmätieteitä Jyväskylän yliopistossa 1990-luvulla tehden opiskeluhankkeita suuryrityksille. Valmiit yhteydet isoihin asiakkaisiin auttoivat yrityksen alkutaipaleella ja osaamista rakennettiin IBM:n ohjelmistoteknologian päälle. Tiivis kumppanuus IBM:n kanssa toi yritykselle töitä, sillä iso IBM suositteli Descomia asiakkailleen.
Kami
thumb|280px|[[Itchō Hanabusa, Putoava ukkosenjumala, Edo-kausi. Kamien esittäminen kuvallisesti alkoi vasta buddhalaisen vaikutuksen myötä.]]
Varhainen uskonnollisuus
thumb|220px|[[Miko (shintolaisuus)|Mikot olivat alun perin naispuolisia ennustajia, jotka välittivät kamien tahdon ihmisille.]]
Varhaisten japanilaisten uskonto ei ollut ”luonnonpalvontaa”. Vaikka kameja pidettiin erillisinä olentoina tai objekteina, uskonto näki koko maailman(kaikkeuden) pyhänä. Luonnollista, olemassa olevaa maailmaa pidettiin itsestään selvästi alkuperäisenä maailmana, eikä toisia järjestelmiä etsitty luonnollisen maailman ulkopuolelta ennen kiinalais-korealaisen kulttuurin saapumista. Myyteissä oli kolme ulottuvuutta, taivaallinen maailma, näkyvä maailma ja alamaailma, mutta näiden maailmojen rajat olivat häilyviä ja kamit ja tieto liikkuivat vapaasti niiden välillä. Varhaisten japanilaisten maailmankuva oli monistinen, ja symbolit ymmärrettiin konkreettisesti suoran osallistumisen kautta: vuoret olivat itsessään kameja eivätkä symboleja toisesta, erillisestä todellisuudesta. Tämä kamien täyttämä maailma oli itsessään ytimeltään hyvä (yoshi) ja kaunis (uruwashi) eikä toista, erillistä tai parempaa maailmaa ajateltu olevan.
Kamit nykyajan Japanissa
Kameja on kuvattu japanilaisessa populaarikulttuurissa. Esimerkiksi Pokémon-hahmoja on pidetty kameina. Roger Clarken mukaan niistä monet muistuttavat vahvasti luonnonkameja: useat pokémonit ovat esimerkiksi puhuvia kasveja tai puita, eräs pokémon asuu tulivuoressa, jotkut pokémonit asuvat vuorella ja palvovat kuuta ja sarjassa on myös esitetty šintolainen seremonia. Myös muun muassa Hayao Miyazakin animaatioelokuvissa on runsaasti šintolaisia piirteitä. Naapurini Totoro -elokuvassa Totoro-hahmo asuu suuren shimenawa-köydellä ympäröidyn puun sisässä; Prinsessa Mononokessa erilaiset kamit ovat keskeisessä osassa. Naapurini Totoro -elokuvassa varsinaiset uskonnolliset elementit ovat kuitenkin dekoratiivisia, ihmisen luomia, eikä niillä ole mitään tekemistä luonnon kanssa, joka on pääosassa. Kamichu!-nimisessä manga- ja animesarjassa vuorostaan yläasteikäinen tyttö huomaa yhtäkkiä olevansa kami.
Dmitri Donskoi
Dmitri Ivanovitš Donskoi, Dmitri I (12. lokakuuta 1350 Moskova, Moskovan ruhtinaskunta – 19. toukokuuta 1389 Moskova) oli Moskovan ruhtinaskunnan suuriruhtinas vuosina 1359–1389 ja Vladimirin vuodesta 1363. Dmitri haastoi ensimmäisenä Moskovan suuriruhtinaana mongolien vallan Venäjällä. Hän sai lisänimensä Donskoi eli Donilainen mongolien lyömisestä Kulikovon taistelussa 1380.
Suku
Hän nousi Moskovan ruhtinaskunnan valtaistuimelle yhdeksänvuotiaana isänsä kuoltua. Ennen hänen täysikäisyyttään ruhtinaskuntaa hallitsi metropoliitta Aleksis. Vuonna 1360 Venäjän korkein arvo, Vladimirin suuriruhtinaan arvonimi, siirtyi Kultaisen ordan kaanin päätöksellä Nižni Novgorod-Suzdalin ruhtinaalle Dmitri Konstantinovitš Suzdalille (1323–1383). Kun hänet syrjäytettiin, Dmitri sai Vladimirin suuriruhtinaan aseman. Kolme vuotta myöhemmin hän teki rauhan Dmitri Konstantinovitšin kanssa ja solmi vuonna 1366 avioliiton tämän tyttären Jevdokijan kanssa. Vuonna 1376 he liittoutuivat ja ryöstivät Volgan Bulgarian.
Datame
Datame Oy:n päätuote oli @450-laajakaista, langaton tietoliikenneyhteys, jonka toiminta-alue kattoi koko Suomen. Datame hankki @450-verkon Digita Oy:ltä 2011. Viime vaiheessa yhteys käytti CDMA-tekniikkaa, jolla yhtiön mukaan pystyttiin saavuttamaan 0,3 – 10M nopeus. Laajakaistayhteyden päätelaitteiksi sopivat nettitikku ja langaton reititin.
Puhelinpalveluita Datame Oy tarjosi tytäryhtiönsä Dicame Oy:n kautta.
Ulla Renko
Hakola-Renko on perustanut ja johtanut useita lapsi-, nuoriso- ja aikuisten kuoroja. Tällä hetkellä hänen ohjauksessaan on 66-henkinen naiskuoro Virtapiiri, jonka esityksissä on mukana myös tanssia ja teatteria.
Oldsmobile Silhouette
Oldsmobile Silhouette on tila-auto, jota yhdysvaltalainen Oldsmobile valmisti vuosina 1989-2004. Mallin valmistus loppui kun General Motors lakkautti Oldsmobile-brändin.
AirBaltic
A/S Air Baltic Corporation, lyhennettynä AirBaltic tai airBaltic, on Latvian kansallinen lentoyhtiö, joka on perustettu vuonna 1995. Yhtiön pääkonttori sijaitsee Riiassa, ja suurin osa lennoista operoidaan Riian kansainväliseltä lentoasemalta.
Aalto Ventures Program
Opetus
AVP:n näkemys opettamisesta on yhdistelmä erilaisista opetusmetodeista, ja se perustuu seitsemään opetusperiaatteeseen:
Yhteiskunnallinen merkitys
Yrittäjyyskurssien opiskelijoiden lisäksi AVP pyrkii levittämään yrittäjyys- ja työelämätaitoja myös laajemmalle yleisölle koko maassa. Keinoina mahdollisimman laajaan vaikutukseen on kaksi Opetus- ja kulttuuriministeriön rahoittamaa kansallista kärkihanketta: Yrittäjyyden, yrittäjämäisen toiminnan ja työelämäosaamisen edistäminen (YTYÄ) ja Yrittäjyys ja yrittäjämäinen toiminta (YYTO).
Elatusapu
Entiselle puolisolle maksettava elatusapu
Korkein oikeus antoi tammikuussa 2010 ennakkopäätöksen KKO 2010:3, jossa oli kysymys ulkomaalaissyntyisen, heikosti suomen kieltä taitavan ja ammattikoulutusta vailla olevan puolison oikeudesta elatusapuun noin kymmenen vuotta kestäneen avioliiton päättymisen jälkeen. Korkein oikeus katsoi äänestyksen jälkeen, että tapauksessa oli edellytykset määrätä aviomies maksamaan elatusapua entiselle vaimolleen kolmen vuoden ajan avioeron jälkeen.
Red River Valley (kappale)
Vuosien varrella "Red River Valley" on levytetty monta kertaa. Esimerkiksi Woody Guthrie, Pete Seeger, Roy Rogers, Sons of the Pioneers ja Bill Haley ovat tehneet laulusta omat versionsa.
Toni Lehtinen
Lehtinen on pelannut joitakin otteluita myös Suomen maajoukkueessa.
Something Else by The Kinks
Tyyli
Suurimman osan albumin kappaleista kirjoitti Ray Davies. Hän kuitenkin myös rohkaisi Dave Daviesia ottamaan lisää vastuuta, ja tämä kirjoittikin ja lauloi laulut ”Love Me Till the Sun Shines” ja ”Funny Face”. Daven laulaman kappaleen ”Death of a Clown” veljekset kirjoittivat yhdessä.
B-puoli
Dave Daviesin kirjoittama albumin B-puolen avausraita ”Love Me Till the Sun Shines” on melko yksinkertainen blues rock -kappale. Sanoitukseltaan se heijastelee Daviesin huoletonta poikamieselämää. Laulun kertojaminä ei kaipaa syvempää romanttista yhteyttä vaan ainoastaan pitää hauskaa auringonnousuun saakka. Kappale eroaakin albumin yleisestä aihepiiristä olemalla sävyltään puhtaasti hedonistinen.
Dave Daviesin kirjoittama ”Funny Face” käsittelee menetettyä rakkautta. Laulussa poika rakastuu tyttöön, joka on lukittu mielisairaalaan ja jonka näkemisen lääkärit kieltävät. Samankaltaisia huolettomia sinkkutyttöjä käsitteleviä kappaleita ovat Kinksillä myös ”Polly” ja ”Big Black Smoke”.
Swing-tyylinen pianostandardi ”End of the Season” käsittelee näennäisesti menetettyä rakkautta, mutta se on todellisuudessa kuvaus tyhmästä rikkaasta miehestä, joka huomaa ajautuneensa vaikeisiin aikoihin. Hän on liian vanha nuorille naisille ja liian oikeistolainen klubielämään. Kappaleessa on taustaääninä linnunlaulua.
Vuoden 2011 Deluxe Edition
CD 2: Stereo
Jim Clark
F1-ura
Ennen F1-uraansa Clark oli ajanut rallia ja rata-autoilua sekä toiminut Lotus-tallinsa testikuljettajana (ajaen samalla Formula 2 -sarjaa). Clarkista ei ollut kuitenkaan hyväksi testikuljettajaksi, sillä ainutlaatuisen lahjakkuutensa avulla hän sovitti aina ajotyylinsä autoon sopivaksi, sen sijaan että olisi säätänyt autoa tyyliinsä sopivaksi. Vuonna 1960 hänestä tuli tallinsa virallinen kilpakuljettaja. Ensimmäisenä kautenaan Clark menestyi kohtalaisesti: 8 pistettä ja MM-sarjan kymmenes sija. Vuonna 1961 Clark keräsi jo 11 pistettä ja oli seitsemäs lopputuloksissa. Samana vuonna hän oli osallisena suuressa onnettomuudessa Italian GP:ssä, kun Ferrari-kuljettaja Wolfgang von Trips osui Clarkin Lotukseen ja osuman seurauksena Tripsin auto lensi reunakaiteeseen surmaten Tripsin ja 15 katsojaa. Vuonna 1962 Clark saavutti ensimmäisen F1-voittonsa Belgian GP:ssä ja nousi näin taistelemaan mestaruudesta maanmiehensä Graham Hillin kanssa. Päätöskisassa Etelä-Afrikan East Londonissa Clark oli matkalla kohti maailmanmestaruutta, kunnes hänen Lotus-autoonsa tuli öljyvuoto. Hill vei kilpailun voiton ja maailmanmestaruuden pistein 42, Clark oli toinen 30 pisteellä.
Seuraavana vuonna Clarkin lisäksi mestaruusmahdollisuudet olivat myös Hillillä ja britti John Surteesilla. Clark oli päätöskilpailun viimeiselle kierrokselle lähdettäessä vielä matkalla maailmanmestaruuteen, kunnes autoon tuli öljyvuoto, niin kuin kaksi vuotta aiemminkin. Tällä kertaa Clark ei joutunut keskeyttämään, mutta jäi kolmanneksi. Surtees vei mestaruuden ennen Hilliä pistein 40–39, Clark keräsi 32 pistettä.
Saratov Airlinesin lento 703
Eräiden silminnäkijöiden mukaan kone oli jo liekeissä pudotessaan maahan. Joidenkin mukaan koneessa tapahtui räjähdys jo ilmassa. Koneesta löydettiin osia kilometrin päästä itse onnettomuuspaikalta, joten onnettomuuden todennäköinen syy on ilmassa tapahtunut räjähdys.
Mirnyi (Arkangelin alue)
Mirnyi on suljettu kaupunki (ZATO) ja kaupunkipiirikunta Luoteis-Venäjällä Arkangelin alueella noin 300 kilometriä Arkangelista etelään, maanteitse 8 kilometriä Plesetskin kaupungista pohjoiseen. Mirnyin kaupunkiin on maantie- ja rautatieyhteys. left|thumb|Mirnyin hallintorakennus
Paaši
Koska paaši merkitsee kamaripalvelijaa, voidaan sitä edelleen käyttää joissakin kielissä nuoren miespuolisen palvelijan nimityksenä.
S.O.D.
S.O.D. eli Stormtroopers Of Death oli yhdysvaltalainen thrash metal- ja punk-vaikutteinen projektiyhtye.
Antti Ripatti
Ripatti on yhdessä Mika Kuismasen, Juha Kilposen ja Jouko Vilmusen kanssa kehittänyt Suomen Pankin ennustemallin, Aino-mallin.
Non mi avete fatto niente
Non mi avete fatto niente on Ermal Metan ja Fabrizio Moron esittämä kappale, jolla he voittivat San Remon musiikkifestivaalit 2018 ja edustivat Italiaa vuoden 2018 Eurovision laulukilpailussa.
Mareks Ārents
Mareks Ārents (s. 6. elokuuta 1986) on latvialainen seiväshyppääjä. Hän sijoittui yleisurheilun EM-kisoissa 2016 lajissaan kuudenneksi tuloksella 550 m. Belgradin EM-hallikilpailuissa 2017 hän oli kahdeksas tuloksella 560. Hän hyppäsi ulkoratojen ennätyksensä 570 kesäkuussa 2016.
Belutšin kieli
Historia, murteet ja rakenne
Belutši kuuluu iranilaisten kielten luoteisryhmään. Sen puhujat ovat siirtyneet nykyiselle asuinseudulleen Kaspianmeren eteläpuoliselta alueelta 400–600-luvulta lähtien. Muuttoliike jatkui 1500-luvulle saakka. Keskipersialaisen vaiheen kielistä belutšia lähinnä on parthian kieli.
Jansenismi
Jansenismin alkuperä
Termi jansenismi liittyy Port-Royal-des-Champsin luostariin, josta tuli uuden teologisen ajattelun keskus. Nimitys oli vastustajien keksimä. Sitä käytettiin tarkoittamaan augustinolaisuutta, sellaisena kuin Jansenius ja Jean Duvergier de Hauranne sen ymmärsivät ja tulkitsivat.